Н А Р Е Д Б А

ЗА

ПРЕДОСТАВЯНЕ НА ОБЩИНСКИ

КОНЦЕСИИ НА ТЕРИТОРИЯТА НА ОБЩИНА ТУТРАКАН
Приета с Решение №305 по Протокол №24 от 01.12.2005г.

Отменя Наредба на Общински съвет Тутракан за предоставяне на концесии / Реш.№122/27.04.2000г., изм. И доп. с Реш. № 271/01.02.2001г./

ГЛАВА ПЪРВА
 ОБЩИ ПОЛОЖЕНИЯ

Чл.1 (1) С тази наредба се уреждат условията и реда, при които се

предоставят концесии на физически и юридически лица върху обектите по чл.69 от Закона за общинската собственост ( ЗОС ), провеждането на търговете и конкурсите, сключването, изпълнението и прекратяването на договорите за концесии, както и контрола върху тази дейност.

(2) При предоставянето на концесии Общинският съвет и Общинска администрация се ръководят от интересите на териториалната общност, опазването и развитието на общинската собственост и околната среда, развитието на икономиката и закрилата на местните и чуждестранни инвестиции .

Чл.2 (1)  Концесията включва предоставянето на особено право на

ползване върху обектите публична общинска собственост, съгласно чл.69 от ЗОС, включително такива, които ще бъдат изградени от концесионера с негови средства .

(2)  Не може да се предоставя концесия при опасност на националната сигурност и отбраната на страната, за обществения ред, за околната среда и за защитените със закон територии и обекти.

Чл.3 (1). Концесия може да се предоставя за следните обекти – публична общинска собственост:

1. води, водни обекти и водностопански системи и съоръжения;

2. подземни богатства;

3. пътища;

4. гори;

5. енергийни мрежи и съоръжения;

6. спортни обекти и съоръжения;
7. други имоти – публична общинска собственост, или части от тях – за осъществяване на търговска дейност, предназначена за обществено обслужване на населението на Общината;

8. други обекти, за които това е предвидено в закон.

(2) Концесията за обекти по ал.1 може да включва и прилежаща

инфраструктура и принадлежности – общинска собственост.

3) При предоставяне на концесия по ал.1 се спазват изискванията за съответния обект, определени в закон.

Чл.4 (1) Срокът за предоставяне на концесия не може да бъде по-дълъг от тридесет и пет години от сключването на договора.

(2)Срокът по ал.1 може да бъде продължен със съгласието на страните по концесионния договор въз основа на решение на Общинския съвет. Общият срок на концесията не може да бъде по-дълъг от петдесет години.

(3) За продължаване срока по ал.1 е необходимо писмено искане от страна на концесионера до Общинския съвет, отправено най-малко два месеца преди изтичане срока на договора .

(4) Концесионерът по договор, чийто срок е изтекъл, при равни други условия, се предпочита при предоставяне на нова концесия за същия обект .

ГЛАВА ВТОРА 
ПРЕДЛОЖЕНИЯ ЗА ПРЕДОСТАВЯНЕ НА

КОНЦЕСИЯ

Чл.5 (1)  Всяко българско и чуждестранно физическо или юридическо лице, регистрирано като търговец, може да подаде искане за откриване на процедура по предоставяне на концесия пред Кмета на Община Тутракан .

(2) Искането трябва да бъде мотивирано. Към него се прилага

удостоверение за регистрация на лицето по Търговския закон .

(3) Кметът на Общината в срок до два месеца от получаването

преценява целесъобразността на съдържащото се в искането предложение и го представя пред Общински съвет – Тутракан  за вземане решение за предоставяне на концесия .

(4) Общинският съвет взема решение за откриване на процедура за предоставяне на концесия с мнозинство повече от половината от общия брой на съветниците .

(5) Откриването на процедура за предоставяне на концесия по повод или във връзка с искането по ал.1 не създава права или привилегии за лицето, отправило искането .

(6) При приватизиране на търговско дружество с общинско имущество, което ползва обекти, подлежащи на концесиониране, предложението по ал.2 се прави в срок до три месеца от обнародването на решението за приватизация . Общинският съвет взема решението за предоставяне на концесия на това дружество в срок три месеца от предложението .

Чл.6 Кметът на Общината може самостоятелно, без наличие на искане по чл.5, ал.1 да предлага откриването на процедура по предоставяне на концесия .
Чл.7 (1) Кметът на Общината създава необходимата организация и осигурява финансиране при изготвяне на предложението за откриване на процедура по предоставяне на концесия, съобразно предвидените в общинския бюджет средства .

(2). Предложението по ал.1 задължително се придружава от правен, финансово-икономически, социален и екологичен анализ на концесията .

1. Правният анализ съдържа оценка за обема на предоставяните права и поеманите с концесията задължения и на необходимостта от отчуждаване или обременяване с вещни права на имоти на трети лица .

2. Финансово-икономическият анализ съдържа оценка за очакваните приходи и разходи във връзка с концесията, технологичните възможности за осъществяването й, необходимите инвестиции, влиянието върху инфраструктурата и отраслите на икономиката . В него се включват и предварителни оценки за концесионно възнаграждение, вида, размера и начина на плащане или издължаване на гаранциите за изпълнение на концесионните задължения  и на депозита за участие в търга или в конкурса за определяне на концесионера .

3. Социалният анализ съдържа оценка на възможностите за осигуряване на работни места на територията на общината и за квалификация на специалисти .

4. Екологичният анализ съдържа оценка за въздействието върху околната среда по Закона за опазване на околната среда .

(3) Други анализи се предоставят, когато специалните закони налагат определени изисквания за предоставяне на права върху обектите по чл.69 от ЗОС, невключени в предходните анализи .

Чл.8 (1) Предложението за откриване на процедура за предоставяне на концесия преди внасянето му за разглеждане в Общинския съвет се съгласува

със заинтересуваните министерства и ведомства, и организации при

необходимост .

(2) Към предложението по ал.1 се прилага и съответният проект за

решение .

(3) Към предложението по ал.1 се прилага удостоверение от Националния концесионен регистър за липса на регистрация на предоставена

концесия за същия обект .

ГЛАВА ТРЕТА

ПРИЕМАНЕ НА РЕШЕНИЕ ЗА ОТКРИВАНЕ НА

ПРОЦЕДУРА ЗА ПРЕДОСТАВЯНЕ НА КОНЦЕСИЯ

Чл.9 (1) Общински съвет – Тутракан се произнася по направеното предложение за откриване на процедура за предоставяне на концесия с решение .

(2) Решението се счита за взето при изпълнение на изискването на чл.5,

ал.4 от същата Наредба.

Чл.10 (1)  В решението на Общинския съвет се определят :

1. предметът на концесията ;
2. срокът на концесията ;

3. начинът за определяне на концесионера - конкурс или търг или

определеният без конкурс или търг концесионер ;

4. видът, размерът и начинът на плащане на депозита за участие в

конкурса или търга ;

5. основни права и задължения по концесията ;

6. видът, размерът и начинът на изпълнението на задължението за

концесионно възнаграждение по договора за концесия ;

7. видът и размерът на гаранциите за изпълнение на задълженията по договора за концесия ;

8. изискванията, свързани с опазване на околната среда, на защитени със закон територии и обекти ;

9. други изисквания, свързани с характера на концесията или посочени в

други закони .

(2) В решението се посочва и срока за провеждане на търга или

конкурса от кмета на Общината .

(3) Решението на Общинския съвет по ал.1 се обнародва в “Държавен

вестник”, в поне един местен вестник и сайта на Общински съвет Тутракан или в сайта на Община Тутракан  .

ГЛАВА ЧЕТВЪРТА

ОРГАНИЗИРАНЕ НА ТЪРГ ИЛИ КОНКУРС

ЗА ОПРЕДЕЛЯНЕ НА КОНЦЕСИОНЕРА

Чл.11 (1) Концесионерът се определя чрез конкурс или търг, или без търг или конкурс, с решение на Общинския съвет, в определени със закон случаи .

(2) Начинът за определяне на концесионера се посочва от Общинския

съвет с решението по чл.10, ал.1, т.3 .

(3) Общинският съвет определя и вида на конкурса (присъствен или

неприсъствен) или на търга (с тайно или с явно наддаване) и избира свои представители в комисията за провеждане на търга или конкурса .

(4) В търга или конкурса могат да участват български и чуждестранни

физически или юридически лица, регистрирани по Търговския закон .

(3) Лицата по ал.4 не трябва да имат просрочени финансови задължения

към Община Тутракан или държавата .

Чл.12 (1)  Конкурсът или търгът не се провеждат, ако няма заявили участие лица или допуснати кандидати.

(2) Когато в срока, определен в съобщението по чл. 16 от Наредбата,  не  постъпи предложение или постъпи предложение само от 1 участник, срокът за подаване на предложение за участие може да се удължи с решение на комисията до 30 дни от датата на обнародване в ДВ на съобщението за новия срок. В случай, че комисията вземе решение за удължаване на срока и ако има предложение, постъпило в първоначално обявения срок, то се отваря и разглежда след изтичане на удължения срок. Ако в удължения срок постъпят нови предложения , те се отварят и разглеждат с предложението , постъпило в първоначално обявения срок.


(3) Конкурс или търг се провежда и когато има само един допуснат кандидат.

Чл.13 (1)  Кметът на Общината, в тридневен срок от обнародването в

“Държавен вестник” на решението на Общинския съвет, назначава със заповед комисия за организация и провеждането на търга или конкурса в състав : председател и от 4 до 6 членове, в това число избраните, съгласно чл.11, ал.3 общински съветници .

(2) Председател на комисията е Зам.-кмет, Секретар на община или

Директор на Дирекция “СА”, като в състава й задължително се включват юрист и икономист .

(3) Членовете на комисията са длъжни да опазват тайната на

предоставената им във връзка с провеждането на търга или конкурса

информация, за което при назначаването си попълват клетвена декларация .   Те са длъжни да не изнасят материалите за конкурса или търга извън

определеното за заседание на комисията място и да не дават изявления пред

средствата за масово осведомяване преди сключване на концесионния

договор.

(4)Комисията може да заседава и да взема решения с мнозинство повече от половината от общия брой на членовете й.

(5) За заседанията на комисията се води протокол, който се съхранява в в отдел “Общинска собственост” с копие до Общински съвет гр.Тутракан.

(6) В своята работа, при необходимост, комисията се подпомага от

определени от нейния председател служители от общинската администрация .

Чл.14 (1) Председателят на комисията я свиква на заседание в седем

дневен срок от назначаването й .

(2) На първото си заседание комисията :

1. Определя мястото за провеждане на заседанията, условията и реда за

своята работа ;

2. Определя условията и реда за провеждане на търга или конкурса ;

3. Определя датата, мястото и часа за провеждане на търга или конкурса;

4. Одобрява тръжните или конкурсните книжа, определя цената им и

сроковете за закупуването им ;

5. преценява необходимостта от привличане на външни експерти и

определя размера на възнаграждението им, който се утвърждава от Кмета на

Община Тутракан ;

6. Преценява необходимостта от по-широко разгласяване на конкурса

или търга чрез средствата за масово осведомяване в страната и в чужбина и

при необходимост подготвя съобщение за търга или конкурса, което се обявява в един централен ежедневник, местен вестник и страницата на Общината или Общинския съвет в интернет .

Чл.15 (1) Тръжните или конкурсните книжа съдържат :

1. описание на обекта – предмет на концесията ;

2. предвиждания минимален размер на инвестицията на концесионера ;

3. началното ( стартово ) концесионно възнаграждение, при провеждане

на търга или конкурса ;

4. критериите за оценка на предложенията за съответствие и изпълнение на конкурсните изисквания ;
5. информация за финансовите, икономическите, технологичните,

екологични, социални и други параметри на обекта – предмет на концесията ;

6. правен анализ на ползването на обекта ;

7. проект на концесионен договор ;

8. договор за опазване поверителността на информацията, включена в

тръжните или конкурсни книжа .

(2) Договорът за поверителност на информацията се сключва между

Кмета на Община Тутракан и всеки кандидат, който закупува тръжните или конкурсни книжа и съдържа :

1. описание на информацията, представляваща служебна или търговска

тайна във връзка с концесията ;

2. декларация на кандидата да не предоставя тази информация на трети

лица в определен срок ;

3. отговорност при неизпълнение на това задължение, което включва

размера на претърпените вреди, неустойка и отнемане на внесения депозит за

участие в търга или конкурса .

(3) Договорът за поверителност на информацията се подписва преди

предоставянето на другите тръжни ( конкурсни ) книжа .

Чл.16 (1) Председателят на комисията обявява решението на комисията по реда на чл.14, ал.2, т.6 от настоящата наредба.

(2) Съобщението по ал.1 съдържа :

1. датата, мястото и часа на провеждане на търга или конкурса ;

2. мястото, срока, реда и начина за закупуване на тръжните или

конкурсните книжа и за подаване на заявленията за участие ;

3. реда и начина за оглед на обекта или за получаване на допълнителна информация, когато комисията е преценила това за необходимо .

РАЗДЕЛ ПЪРВИ

ТЪРГ

Чл.17 Търг се организира, когато концесионерът се определя само въз

основа на предложения размер на концесионното възнаграждение .

Чл.18 (1) Комисията по чл.13 организира приемането на документите на участниците, като върху пликовете отбелязва входящия номер на заявлението, датата и часа на подаването и го вписва в специален регистър .

(2) Допълнения и изменения в подадените вече предложения не се

допускат. Предложенията, представени след определения от комисията срок не се приемат и не се разглеждат .

Чл.19 (1) Заявлението за участие в таен търг е писмено ( по образец ) .

(2) Към заявлението се прилагат :

1. Удостоверение за регистрация като търговец  по смисъла на  Търговския закон – копие ( нотариално заверено ) ;

2. Удостоверение за актуално състояние – оригинал или нотариално заверено копие с шестмесечен срок на валидност .
3. Извлечение от годишния счетоводен отчет за предходната година – баланс и отчет за приходите и разходите ;

4. Документ за закупени тръжни книжа и за внесен депозит по чл.10, ал.1, т.4 ;

5. Декларация за запознаване с тръжната документация и извършване оглед на обекта ;

6. Удостоверения от съответните органи за наличие или липса на

задължения към Държавата и Общината, издадени не по-рано от 45 дни преди

датата на провеждане на търга ;

7. Регистрация по БУЛСТАТ и данъчна регистрация ;

8. Копие от документа за самоличност ;

9. Нотариално заверено пълномощно, ако заявлението е подписано от пълномощник ;

(3) Документите по ал.2 се поставят в голям запечатан плик, върху който се изписва името ( фирмата )на кандидата  и наименованието на обекта, за който се кандидатства .

(4) Ако документите по ал.2 не отговарят на изискванията, кандидатът

се отстранява от участие в търга .

(5) В плика с документите се поставя запечатан по-малък плик, в който

участниците поставят своите предложения, относно концесионното

възнаграждение .

Чл.20 При явен търг, кандидатите представят пред комисията

документите по чл.19, ал.1 след откриване заседанието на комисията за

провеждане на търга .

Чл.21 В деня и часа на провеждане на търга, Председателят на

комисията :

1. проверява присъствието на членовете й ;

2. обявява откриването на търга, неговия предмет, проверява личните

документи на явилите се участници ;

3. възлага на юриста в комисията, проверката на редовността на

представените документи ;

4. обявява решението на комисията за допуснатите до участие кандидати.

Чл.22 (1) По решение на комисията, при провеждане на таен търг,

заседанието й може да бъде открито или закрито .

(2) Комисията се уверява в целостта на подадените пликове с документи, след което пристъпва към тяхното отваряне ;

(3) Комисията :

1. разпечатва подадените пликове ;

2. отбелязва върху всеки голям и малък плик идентичен номер ;

3. запознава се с редовността на подадените документи ;

4. взема решение за допускане до участие .

(4) След решението за допускане се пристъпва към отваряне на

пликовете с предложените концесионни възнаграждения на допуснатите

 участници . Предложенията се заверяват с подписите най-малко на трима
членове на комисията .

(5) Комисията извършва класиране според размера на предложеното

концесионно възнаграждение . В случай, че двама или повече кандидати са

предложили еднакво най-високо концесионно възнаграждение, търгът

завършва с явно наддаване между тях, като наддаването започва от

предложеното концесионно възнаграждение .

Чл.23 (1) При провеждане на явен търг комисията предварително

определя наддавателната стъпка, като я включва в тръжните книжа .

(2) Участниците в явния търг лично или чрез свои упълномощени

представители правят своите предложения устно, в присъствието на всички

кандидати с наддаване .

(3) Председателят на комисията ръководи наддаването . Търгът

приключва след трикратно обявяване на най-високото предложение относно

концесионното възнаграждение .

(4) Търгът се счита за непроведен, когато участниците не осъществят

наддаване поне с една стъпка от началната тръжна цена . В този случай се

прилагат разпоредбите на чл.12 от настоящата  Наредба.

РАЗДЕЛ ВТОРИ

КОНКУРС

Чл.24 (1) Конкурс се организира при необходимост от комплексна

оценка за предоставяната концесия .

(2) Конкурсът може да бъде присъствен и неприсъствен .

Чл.25 (1) Комисията организира приемането на документите на

участниците, като върху пликовете отбелязва входящия номер на заявлението, датата и часа на подаването и го вписва в специален регистър .

(2) Допълнения и изменения в подадените вече предложения не се

допускат. Предложенията, представени след определения от комисията срок не се приемат и не се разглеждат .

Чл.26 (1) Заявлението за участие в конкурс е писмено ( по образец ) .

(2) Към заявлението се прилагат :

1. Удостоверение за регистрация като търговец – копие ( нотариално

заверено ) ;

2. Удостоверение за актуално състояние – оригинал или нотариално

заверено копие с 6-месечен срок на валидност ;

3. Извлечение от годишния счетоводен отчет за предходната година –

баланс и отчет за приходите и разходите ;

4. Документ за закупени конкурсни книжа и за внесен депозит по чл.10,

ал.1, т.4 от настоящата наредба;

5. Декларация за запознаване с конкурсната документация и извършване оглед на обекта ;
6. Удостоверения от съответните органи за наличие или липса на

задължения към държавата и общината, издадени не по-рано от 45 дни преди

датата на провеждане на конкурса ;

7. Регистрация по БУЛСТАТ и данъчна регистрация ;

8. Копие от документа за самоличност ;

9. Нотариално заверено пълномощно, ако заявлението е подписано от

пълномощник ;

(3) Документите по ал.2 се поставят в голям запечатан плик, върху който се изписва името ( фирмата на кандидата ) и наименованието на обекта, за който се кандидатства .

(4) Ако документите по ал.2 не отговарят на изискванията, кандидатът

се отстранява от участие в конкурса .

(5) В плика с документите се поставя запечатан по-малък плик, в който

участниците поставят своите предложения, относно концесионното

възнаграждение и конкурсните изисквания .

Чл.27 (1)  В деня и часа на провеждане на конкурса, Председателят на

комисията :

1. проверява присъствието на членовете й ;

2. обявява откриването на конкурса, неговия предмет, проверява личните

документи на явилите се участници ;

(2) Комисията се уверява в целостта на подадените пликове с документи,

след което пристъпва към тяхното отваряне ;

(3) Комисията :

1. разпечатва подадените пликове ;

2. отбелязва върху всеки голям и малък плик идентичен номер ;

3. запознава се с редовността на подадените документи ;

4. взема решение за допускане до участие .

(4) След решението за допускане се пристъпва към отваряне на

пликовете с предложените концесионни възнаграждения и предложенията

относно конкурсните изисквания на допуснатите участници . Предложенията

се заверяват с подписите най-малко на трима членове на комисията .

Чл.28 (1) При провеждане на присъствен конкурс комисията се

запознава предварително с предложенията на кандидатите .

(2) В деня на конкурса кандидатите поотделно – по реда на подаване на

заявленията за участие в конкурса, представят устно пред комисията своите

писмени предложения, при предварително определен от комисията регламент

за време на изложението .

(3) Членовете на комисията могат да поставят допълнителни въпроси

към кандидатите, след приключване на тяхното устно изложение .

Чл.29 (1) При провеждане на неприсъствен конкурс комисията се

запознава с писмено направените предложения .

(2) Комисията не може да иска допълнително писмени разяснения по

предложенията .

Чл.30 (1) Комисията извършва класиране на предложенията на

кандидатите според предварително обявените критерии за съответствие и

изпълнение на конкурсните изисквания и размера на предложеното

концесионно възнаграждение .

(2) Комисията класира на първо място участника, чието предложение в

най-пълна степен удовлетворява конкурсните изисквания и съдържа насрещни предложения по-благоприятни от първоначалните изисквания .

РАЗДЕЛ ТРЕТИ

ПРИКЛЮЧВАНЕ НА ТЪРГА ИЛИ КОНКУРСА

Чл.31 (1) След приключване на конкурса или търга, Председателят на

комисията в 3-дневен срок представя на Кмета на Община Тутракан доклад относно резултатите от конкурса или търга . Докладът се подписва от всички членове на комисията .

(2) В доклада комисията оценява и подрежда направените предложения.

Отбелязват се, ако има такива, разногласия и особените мнения на членовете

на комисията и се прилагат мотиви, както и цялостната документация,

свързана с провеждането на търга (конкурса) .

(3) Съдържанието на доклада и предложенията на комисията не се

съобщават на кандидатите и не се разгласяват в средствата за масово

осведомяване .

ГЛАВА ПЕТА

ПРИЕМАНЕ НА РЕШЕНИЕ ЗА ОПРЕДЕЛЯНЕ НА

КОНЦЕСИОНЕР

Чл.32 (1) Въз основа на доклада на комисията по чл.31, в седемдневен

срок от получаването му, кметът на Общината се произнася със заповед

(решение) относно резултатите от търга (конкурса) и определяне на

спечелилия участник и класирането на останалите участници .

(2) При издаване на решението по ал.1 Кметът на общината

самостоятелно преценява изложените в доклада на комисията обстоятелства и

факти и направените предложения .

Чл.33 (1) Кметът на Общината може да прецени, че няма спечелил търга или конкурса участник, за което незабавно сезира Общински съвет Тутракан.

(2) В случаите по ал.1, по предложение на кмета на Общината,

Общински съвет - Тутракан може :

1. Да приключи процедурата по предоставяне на концесия без

определяне на спечелил търга или конкурса участник ;

2. Да обяви нов конкурс или търг при спазване на процедурата по чл.10,

ал.3 от Наредбта;

3. Да измени решението и условията в него по чл.10, ал.1 и 2 и ги обяви

при спазване на процедурата по чл.10, ал.3 от Наредбата .

Чл.34 (1) Със заповедта (решението) по чл.32, кметът на Общината се

произнася и по задържането, освобождаването на депозитите за участие в

търга (конкурса) ;

(2) Задържат се депозитите на спечелилия търга (конкурса) участник и на участниците, които са нарушили договора за поверителност на информацията или условията за провеждане на конкурса, данни за което се посочват в доклада по чл.31 .

(3) При сключване на договор за концесия със спечелилия търга или

конкурса участник, задържаният депозит се прихваща от концесионното

възнаграждение .

Чл.35  Заповедта (решението) по чл.32 се довежда до знанието на всички участници по реда на Закона за административното производство (ЗАП) и подлежи на обжалване по реда на същия закон .

ГЛАВА ШЕСТА

СКЛЮЧВАНЕ НА ДОГОВОР ЗА КОНЦЕСИЯ

Чл.36 (1) Кметът на Община Тутракан и определеният за спечелил търга (конкурса) участник, сключват договор за концесия в едномесечен срок, след изтичане на срока за обжалване на заповедта по чл.32 .

(2) Определеният за спечелил търга участник, при провеждането на

преговорите, е обвързан с направеното на търга предложение, относно

концесионното възнаграждение .

(3) Определеният за спечелил конкурса участник, при провеждането на

преговорите, е обвързан с направеното на конкурса предложение относно

концесионните условия и възнаграждение .

(4) Страните по договора за концесия договарят конкретните права и

задължения въз основа на определеното в чл.73, ал.2 ЗОС съдържание на

договора и решението на Общинския съвет по чл.10 от настоящата наредба .

Чл.37 В случаите на определяне на концесионер без търг или конкурс

концесионният договор се сключва в едномесечен срок от обнародване на

решението по чл.10 от настоящата наредба .

Чл.38 (1) Кметът на Община Тутракан, след взето решение по глава пета, може да предложи пред Общински съвет-Тутракан решение за провеждане на нов търг или конкурс за същата концесия, в сроковете по чл.10 от настоящата Наредба:

1. при непостигане на съгласие за сключване на концесионен договор без вина на страните ;

2. при несключване на договор, поради отказ от страна на спечелилия

търга или конкурса участник и в нарушение на задълженията, които е поел и

на изискванията, с които се е задължил .

(2) В случаите на ал.1, т.2, Кметът на общината със заповед постановява

задържането на депозита на спечелилия търга или конкурса, но не сключил

договор участник .

Чл.39 В случаите по чл.38, ал.1, Кметът на общината може да обяви пред Общинския съвет за спечелил втория класирал се участник като при сключване на договора се прилагат разпоредбите на чл.36, ал.2 – 4, като условията в концесионния договор не трябва да съдържат по-благоприятни клаузи от предложените на участника класиран на първо място .

Чл.40 Договорът за концесия задължително съдържа :

1.Изискванията по чл.72 от ЗОС и чл.10 от настоящата наредба ;

2. Конкретизиране на други имуществени права и задължения на

страните, включително правата на концесионера върху плодовете от обектите

по чл.69 от ЗОС и правото на обезщетение във връзка с приращенията и

подобренията им ;

3. Забраните за разпореждане и обременяване на концесията и

свързаните с нея други права ;

4. Видът и размерът на отговорността за неизпълнение на задълженията

по договора ;

5. Контрола по изпълнението на задълженията на страните ;

6. Начините за уреждане на споровете между страните ;

7. Основанията за предсрочно прекратяване на договора и правата на

изправната страна .

8. Други елементи, по които е постигнато съгласие между страните .

Чл.41 (1)  Концесионният договор се сключва в пет еднообразни

екземпляра – по един за всяка от страните,един за досието на концесията и

един за съответната служба по вписванията и един за Националния

концесионен регистър .

(2) Концесионният договор подлежи на вписване в съответната служба

по вписванията . Разноските за таксите по вписването са за сметка на

концесионера .

Чл.42 (1) Концесионният договор влиза в сила от момента на

подписването му от страните .

(2) Срокът на концесията започва да тече от момента на влизане в сила

на концесионния договор .

ГЛАВА СЕДМА

ИЗПЪЛНЕНИЕ, КОНТРОЛ И ПРЕКРАТЯВАНЕ НА 

КОНЦЕСИОННИЯ ДОГОВОР 

Чл.43 (1)  Концесионерът получава достъп до концесията със

съдействието на Кмета на Общината  при предвидените в нормативните

актове предпоставки .

(2) Когато осъществяването на концесията и изпълнението на договора

за концесия се препятстват или се затрудняват от правата на трети лица,

концесионерът може да предприеме самостоятелно съответните (правни и

фактически) действия за постигане на споразумение с тези лица, като

предварително уведоми за това Кмета на общината .

(3)  В случаите по ал.2 концесионерът може да поиска:
1. Кметът на Община Тутракан чрез компетентните органи да предприеме необходимите правни и фактически действия за отстраняване на пречките или ограниченията ;

2. Изменение на концесионния договор ;

(4) В случаите по ал.2 и 3 страните по концесионния договор могат да

спрат за определено време действието на договора .

Чл.44 При последващо възникване на опасност за националната сигурност и отбраната на страната, за околната среда, за защитените със закон територии и обекти и за обществения ред страните по концесионния договор могат:

1. Да изменят концесионния договор;

2. Да го прекратят по взаимно съгласие;

3. Да го прекратят едностранно с писмено предизвестие в подходящ срок, който е уговорен в договора.

Чл.45  В случаите на чл.43, ал.3, т.2 и чл.44 т.1, при необходимост от

изменения на условията по чл.10 от настоящата наредба, изменението се извършва след решение на

Общински съвет гр.Тутракан . Изменението на съответните клаузи подлежи на вписване по съответния ред в службата по вписванията .

Чл.46 (1) Концесията се прекратява с прекратяване на договора за

концесия .

(2)  Договорът за концесия се прекратява :

1. При възникване на обстоятелства по чл.44 ;

2. С изтичане на срока ;

3. С погиване на обекта или при обективна невъзможност за неговото

използване или за осъществяване на дейността ;

4. При смърт на физическото лице концесионер или при прекратяване на юридическото лице концесионер, освен ако Общинският съвет реши

договора да бъде продължен с правоприемник ;

5. При влязло в сила решение за обявяване в несъстоятелност на

концесионера ;

6. По взаимно съгласие ;

7. По силата на съдебно или арбитражно решение ;

8. При други предвидени в договора основания .

(3) При прекратяване на договора без вина на страните не се дължи

обезщетение, освен ако е уговорено в концесионния договор .

(4) При прекратяване без вина на концесионера му се дължи

обезщетение в размер, определен в договора за концесия . Концесионерът няма право на задържане до заплащане на обезщетението .

(5) При прекратяване на договора в случаите на ал.2, т.4 и 5, Общината

има правата на привилегирован кредитор .

Чл.47 (1) Контролът по цялостното изпълнение на концесионните договори, включително на задълженията на концесионера, се осъществява от кмета на Общината чрез комисии за контрол по предоставените концесии, чийто състав той определя със заповед.


(2) Комисиите по ал.1 извършват текущ контрол по одобрен от кмета на Общината график  относно:

а/ изпълнението на концесионните договори; 

б/ отчитат резултатите;

в/ предлагат проекти на указания за отстраняване на установени нарушения по изпълнението на концесионните договори;

г/ отчитат се периодично пред кмета на Общината, а той поне веднъж пред Общински съвет гр.Тутракан;
Чл.48 За неуредените случаи по сключването, изпълнението и

прекратяването на договора за концесия се прилагат съответно разпоредбите

на част Трета на Търговския закон и на Закона за задълженията и договорите .

ГЛАВА ОСМА

ФИНАНСИРАНЕ НА ДЕЙНОСТТА ПО

ПРЕДОСТАВЯНЕ И ОСЪЩЕСТВЯВАНЕ НА КОНЦЕСИИ

Чл.49 Средствата, постъпващи във връзка с предоставянето и

осъществяването на концесии, се включват в приход на общинския бюджет .

Чл.50 Необходимите средства за финансиране на дейностите по

предоставяне на концесии и контрола по тяхното осъществяване се осигуряват от общинския бюджет .

Чл.51 Кметът на Общината, чрез Дирекция “ОА” осъществява контрол върху набирането и разходването на средствата във връзка с концесионната дейност, като ежегодно внася в Общинския съвет доклад във връзка с тази дейност.

ГЛАВА ДЕВЕТА

РЕГИСТЪР НА КОНЦЕСИИТЕ

Чл.52 (1) Кметът на Община Тутракан организира създаването и поддържането на общински концесионен регистър, в който се вписват данни за всички предоставени концесии на територията на Община Тутракан..

(2) Регистърът се води от длъжностно лице упълномощено от кмета на Общината. . Към регистъра се води архив, в който се съхраняват досиетата по всички предоставени концесии.

(3) Общинският концесионен регистър е публичен и до него се

осигурява достъп включително и чрез Интернет .

(4)  Общинският концесионен регистър съдържа партида за всяка

концесия със следните данни :

1. Идентификационен номер на вписването ;

2. Решението на Общинският съвет по чл.10 от настоящата , както и всички следващи решения на общинския съвет по отношение на предоставената концесия ;

3. Заповедта за търга или конкурса ;

4. Предметът на концесията ;

5. Индивидуализация на обекта на концесията ;

6. Срок на концесията ;

7. Дата на сключване и дата на влизане в сила на концесионния договор;

8. Наименование, седалище, адрес на управление, представителство и

данни по регистрация на концесионера ;

9. Длъжностно лице или структура, осъществяващи контрол по

изпълнението на договора за концесия ;

10. Основни параметри на концесията ;

а) имуществени права и задължения на страните по договора ;

б) вид и размер на отговорността за неизпълнение на задълженията по договора ;

в) основания за предсрочно прекратяване на договора и правата на изправната страна ;

11. Методика за определяне на концесионното възнаграждение ;

12. Дата, основание и акт за прекратяване на концесионния договор, а в

случаите на прекратяване по право – дата и основание за прекратяване ;

13. Забележки по вписаните обстоятелства .

(5) По партидата на всяка концесия се отбелязват и всички промени

относно вписаните данни .

(6) В архива към общинския концесионен регистър се съхраняват :

1. Оригинали на концесионните договори и на всички анекси и

приложения към тях;

2. Копия от Решението на Общинския съвет по чл.10, ал.1, както и от

всички следващи решения на Общинския съвет по отношение на

предоставената концесия;

3. Копия от искането по чл.5, ал.1 и от предложението по чл.7, ал.1 ;

4. Оригинали или надлежно заверени копия от други документи,

удостоверяващи обстоятелствата по ал.4 и 5.

Чл.53 (1) Кметът на общината чрез упълномощено от него лице е

длъжен да представи в Националния концесионен регистър договорите и

всички останали изискуеми документи по чл.30 и 31 от Закона за концесиите, в седемдневен срок от подписването или получаването им .

(2) Досиетата се съхраняват в целия срок на концесията и 10 години след изтичането му .

Чл.54 Преди да внесе в Общинския съвет предложение за предоставяне

на концесия по реда на Закона за общинската собственост, Кметът на общината задължително изисква удостоверение от Националния концесионен регистър за липсата на регистрация на предоставена концесия за същия обект.

ПРЕХОДНИ И ЗАКЛЮЧИТЕЛНИ РАЗПОРЕДБИ

&.1 (1)  Лицата,осъществяващи неправомерно права върху обектите по

чл.69 от ЗОС подлежат на санкциониране по съответните закони .

       (2) В случаите, когато няма приложим специален закон санкцията се налага по Закона за местното самоуправление и местната администрация – за нарушаване наредбите на Общински съвет - Тутракан.

&.2 Изпълнението на настоящата наредба се възлага на Кмета на

Община Тутракан.

&.3 Настоящата Наредба се приема на основание чл.22, ал.1 от ЗМСМА във връзка с чл.71 ал.1 т.1 от ЗОС.

&.4 Настоящата Наредба отменя “Наредба на Общински съвет – Тутракан за предоставяне на концесии” , приета с Решение № 122 по Протокол от 27.04.2000 г

&.5 Настоящата Наредба е приета с решение № 305 по Протокол №

24 от 01.12.2005г. на Общинския съвет Тутракан и влиза в сила в едномесечен  срок от публикуването ( обявяването й ) .

